Rowers betrap – vrou, werker aangehou | Netwerk24
Deur Reneilwe Dhludhlu 16 Mei 2018 19:59
’n Vrou van KwaZulu-Natal en ’n plaaswerker is Dinsdag in ’n plaashuis aangehou en gedreig nadat sy ’n rowerbende op heter daad betrap het.
Sewe verdagtes het omstreeks 10:30 op die plaas by Verulam, noord van Durban, toegeslaan en die werker oorrompel.
Volgens Reaction Unit South Africa, het die 63-jarige huiseienaar op die toneel aangekom toe die inbrekers in die huis was. Sy is ook aangehou.
“Sy is met die dood gedreig en gedwing om haar motorsleutels aan hulle te oorhandig,” sê die reaksie-eenheid in ’n verklaring.
Die polisie ondersoek ’n saak van poging tot huisroof.
Die 33-jarige werker se mond is met foelie bedek en maskeerband is oor sy oë geplak.
Hy is nie beseer nie en het die reaksie-eenheid ontbied.
Kol. Thembeka Mbhele, provinsiale polisiewoordvoerder, sê die huiseienaar is met ’n vuurwapen en mes gedreig.
’n Verbyganger het alarm gemaak toe hulle probeer het om haar in haar motor in te dwing. Die rowers het weggehardloop.
Die werker is vir skok behandel.
Volgens Mbhele is geen skote afgevuur nie en niemand is beseer nie. Die polisie ondersoek ’n saak van poging tot huisroof.
Meer oor: Verulam | Durban | Kwazulu-Natal | Misdaad
3 in hof dag ná sakeman se dood
Egpaar op plaas buite Bela-Bela aangeval